Қазақстан Республикасының

Мемлекеттік қызмет істері

агенттігі Төрағасының

2025 жылғы «15» қаңтар

№ 7 бұйрығына қосымша

**Әдеп жөніндегі уәкілдердің 2025 жылға арналған үлгілік жұмыс жоспары**

|  |  |  |  |
| --- | --- | --- | --- |
| **№ р/с** | **Іс-шараның атауы** | **Орындау мерзімі** | **Ақпарат** |
| **1** | **2** | **3** | **4** |
| **1. Қазақстан Республикасының мемлекеттік қызмет, сыбайлас жемқорлыққа қарсы  іс-қимыл саласындағы заңнамасының және**  **Қазақстан Республикасы мемлекеттік қызметшілерінің  әдеп кодексінің (бұдан әрі – Әдеп кодексі) талаптарын сақтау мәселелері бойынша  консультациялық көмек көрсету іс-шаралары** | | | |
| 1.1. | Мемлекеттік қызметшілерге мемлекеттік қызмет, сыбайлас жемқорлыққа қарсы іс-қимыл саласындағы заңнаманың және  Әдеп кодексінің талаптарын сақтау мәселелері бойынша  *(мемлекеттік қызметшілердің құқықтық жағдайы; қызметтік тәртіп; мемлекеттік қызметшілердің қызметтік әдебі; мемлекеттік қызметшілердің, олардың отбасы мүшелерінің әлеуметтік кепілдіктері; мемлекеттік қызметті тоқтату; қаржылық бақылау шаралары; сыбайлас жемқорлыққа қарсы шектеулер; мүдделер қақтығысы; сыбайлас жемқорлық құқық бұзушылықтар жасағаны үшін қылмыстық және әкімшілік жауаптылық.)* консультациялық көмек көрсету | Үнемі |  |
| 1.2. | Мемлекеттік қызметшілерге жеке тұлғалардың декларациясын  *(кірістері мен мүлкі туралы декларация)* тапсыру мәселелері бойынша консультациялық көмек көрсету | 2025 ж.  тамыз айына дейін | Департаментте әр сәрсенбіде 11.00 сағатта (250.00 форма бойынша), әр бейсенбіде 11.00 сағатта (270.00 форма бойынша) мемлекеттік қызметшілерге жеке тұлғалардың декларациясын тапсыру мәселелері бойынша онлайн форматта  (zoom-конференция) ұйымдастырылған. |
| 1.3. | Мемлекеттiк бюджет қаражаты есебінен Қазақстан Республикасы органдарының қызметкерлеріне сыйлықақы беру, материалдық көмек көрсету және лауазымдық жалақыларына үстемеақылар белгілеу, сондай-ақ мемлекеттік әкімшілік қызметшілерге бонустар төлеу туралы консультациялық көмек көрсету | Мемлекеттік қызметшінің өтінімі бойынша |  |
| 1.4. | Мемлекеттік органда жойылу (тарату), қайта ұйымдастыру, басқару құрылымын өзгерту және штат санын қысқарту түріндегі өзгерістер кезінде мемлекеттік қызметшілерді әлеуметтік қорғау шаралары бойынша консультациялық көмек көрсету | Мемлекеттік органда жойылу (тарату), қайта ұйымдастыру, басқару құрылымын өзгерту және штат санын қысқарту түріндегі өзгерістер кезінде |
| **2. Заңдарда белгіленген шектеулер мен тыйымдарды сақтауға ықпал ету іс-шаралары** | | | |
| 2.1. | Мемлекеттік әкімшілік қызметке алғаш рет кірген және оны тоқтатқаннан кейін қайтадан кірген азаматтарға:  - сыбайлас жемқорлыққа қарсы және мемлекеттiк қызметте болуға байланысты шектеулерді сақтау:  *1)* *педагогтiк, ғылыми және өзге де шығармашылық қызметтi қоспағанда, басқа да ақы төленетін қызметпен айналысу;*  *2) кәсiпкерлiк қызметпен айналысу;*  *3) өзi қызмет iстейтiн не өзiне тiкелей бағынысты немесе өзiнiң тікелей бақылауындағы мемлекеттік органда үшiншi тұлғалардың істерi бойынша өкiл болу; 4) өзiнiң қызметтiк жұмысын материалдық-техникалық, қаржылық және ақпараттық қамтамасыз етуге арналған құралдарды, басқа да мемлекеттiк мүлiк пен қызметтiк ақпаратты қызметтiк емес мақсаттарда пайдалану;*  *5) ереуiлдi қоса алғанда, мемлекеттiк органдардың қалыпты жұмыс iстеуiне және лауазымдық мiндеттердi орындауға кедергi келтiретiн әрекеттерге қатысу;*  *6) лауазымдық өкiлеттiктерiн атқаруына байланысты азаматтар мен заңды тұлғалардың көрсетілетiн қызметтерін жеке мақсаттарында пайдалану*;  - мемлекеттік қызметшілердің қызметтік әдебінің стандарттарын сақтау;  - мүлікті сенімгерлік басқаруға берумәселелері бойынша оқыту жұмыстарын ұйымдастыру. | Лауазымға тағайындалған уақыттан бастап  бір айдың ішінде | Мемлекеттік қызметшілер жағынан Сыбайлас жемқорлықтың алдын алу және жібермеу мақсатында мемлекеттік қызметке алғаш және қайта қабылданғандармен мемлекеттік қызмет, сыбайлас жемқорлыққа қарсы іс-қимыл саласындағы заңнамасын және Қазақстан Республикасы мемлекеттік қызметшілерінің әдеп кодексінің талаптарын сақтау мәселелері бойынша лауазымға тағайындалған уақыттан бастап  бір айдың ішінде түсіндірме жұмыс өткізіледі. |
| 2.2. | Мемлекеттік органда мемлекеттік қызметшінің өзінің жақын туыстарына қатысты жеке істерін *(ата-аналары (ата-анасы), балалары, асырап алушылары, асырап алынған балалары, ата-анасы бір және ата-анасы бөлек аға-інілері мен апа-сіңлілері (қарындастары), аталары, әжелері, немерелері), жұбайы (зайыбы) және (немесе) жекжаттары (жұбайының (зайыбының) ата-анасы бір және ата-анасы бөлек аға-інілері мен апа-сіңлілері (қарындастары), ата-аналары және балалары)* атқаратын лауазымға тікелей бағынысты болатын лауазымды атқаруы, сондай-ақ жақын туыстары, жұбайы (зайыбы) және (немесе) жекжаттары тікелей бағынысында болуы туралы талаптың сақталуы жағдайына мониторинг жүргізу | Жарты жылда  бір рет | Мамыр айында барлық Мемлекеттік кірістер органдарымен мемлекеттік қызметшінің өзінің жақын туыстары атқаратын лауазымға тікелей бағынысты болатын лауазымды атқаруы, сондай-ақ жақын туыстары, жұбайы (зайыбы) және (немесе) жекжаттары тікелей бағынысында болуы туралы талаптың сақталуы жағдайына мониторинг өткізілді.  Жақын туыстарының, жұбайлары (зайыптары) мен жекжаттарының бірге қызмет (жұмыс) істеу фактілері анықталған жоқ. |
| 2.3. | Мемлекеттік әкімшілік қызметке алғаш рет кірген және оны тоқтатқаннан кейін қайтадан кірген азаматтарға қатысты кәсiпкерлiк қызметпен айналысу жөніндегі шектеудің сақталуы және мүлікті сенімгерлік басқаруға беру мәселелерін зерделеу | Лауазымға тағайындалған уақыттан бастап  үш айдың ішінде | Мемлекеттік әкімшілік қызметке алғаш рет кірген және оны тоқтатқаннан кейін қайтадан кірген азаматтармен кәсiпкерлiк қызметпен айналысу жөніндегі шектеудің сақталуы бойынша және мүлікті сенімгерлік басқаруға беру бойынша түсіндірме жұмыс ақпараттық жүйелерде тексеріс жүргізуімен жүргізіледі.  Бұзушылық анықталған жоқ. |
| 2.4. | Мемлекеттік органда мемлекеттік қызметшілерді Сыбайлас жемқорлыққа қарсы қызмет және Агенттікпен әзірленген материалдармен таныстыру, оның ішінде іскерлік әдеп пен ресми мінез-құлық қағидаларын сақтау, ойын мекемесіне барудан тартыну және әріптестерге өзінің діни нанымдарын таңбауға, қол астындағы қызметшілерді діни бірлестіктердің қызметіне қатысуға мәжбүрлемеу мәселелерін түсіндіру бойынша іс-шара ұйымдастыру | Тоқсан сайын | Есептік кезенде:  2025 жылғы 30 сәуірде «Әуежай-Астана» кеден бекетінің қызметкерлерімен «Сыбайлас жемқорлыққа қарсы мінез-құлқы және мемлекеттік қызметшілердің қызметтік әдебі» тақырыбында түсіндірме жұмыс өткізілді.  2025 жылғы 15 мамырда Астана қаласы бойынша Сыбайлас жемқорлыққа қарсы қызмет өкілінің қатысуымен «Сыбайлас жемқорлыққа қарсы саясат» тақырыбында семинар өткізілді.  2025 жылғы 23 мамырда "Астана-жаңа қала" Арнайы экономикалық аймағы кеден бекетінің қызметкерлерімен «Сыбайлас жемқорлыққа қарсы іс-қимыл және қызметтік әдептің мәселелері» тақырыбында түсіндірме жұмыс өткізілді.  2025 жылғы 3 маусымда мемлекеттік қызмет туралы, сыбайлас жемқорлыққа қарсы  іс-қимыл саласындағы заңнамасының және Қазақстан Республикасы мемлекеттік қызметшілерінің  әдеп кодексінің талаптарын сақтау бойынша түсіндірме сипаттағы хат жолданды.  2025 жылғы 19 маусымда "Астана -кедендік ресімдеу орталығы" кеден бекетінің қызметкерлерімен «Сыбайлас жемқорлыққа қарсы іс-қимыл және қызметтік әдеп» тақырыбында түсіндірме жұмыс өткізілді. |
| 2.5. | Мереке күндері алдында жалпыға бірдей қабылданған моральдық-әдептілік нормаларын ұстану және қызметтік әдеп нормаларын бұзуға жол бермеу туралы түсіндіру жұмыстарын жүргізу | Мереке күндерінің алдында | Тұрақты негізде мереке күндері алдында жалпыға бірдей қабылданған моральдық-әдептілік нормаларын ұстану және қызметтік әдеп нормаларын бұзуға жол бермеу туралы түсіндіру жұмыстары жүргізіледі. |
| 2.6. | Орталық мемлекеттік органның немесе жергілікті атқарушы орган *(облыс, республикалық маңызы бар қала, астана)* әкімдігінің жиындарында мемлекеттік қызметшілердің мемлекеттік қызмет, сыбайлас жемқорлыққа қарсы іс-қимыл саласындағы заңнаманың және Әдеп кодексінің талаптарын сақтауы мәселелерін қарауды ұйымдастыру | 2025ж.  маусым, желтоқсан |  |
| 2.7. | «Ойын бизнесі туралы» Қазақстан Республикасының Заңында көзделген анықтамаға жататын ойын мекемелерінде құмар ойындарға және (немесе) бәс тігуге қатысу, сол сияқты құмар ойындарға және (немесе) бәс тігуге сол үшін бөлінбеген орындарда қатысу немесе телекоммуникация желілерін, оның ішінде Интернет желісін пайдалану арқылы өткізілетін құмар ойындарға және (немесе) бәс тігуге қатысу бойынша сыбайлас жемқорлыққа  қарсы шектеуді бұзушылыққа жол бермеуге бағытталған профилактикалық жұмыстарды жүргізу | Жарты жылда  бір рет | Есептік кезенде 2025 жылғы 28 сәуірде Астана қаласы бойынша Мемлекеттік кірістер департаментінде «Астана жастары» Жастар орталығымен «Ойын бизнесі туралы» Қазақстан Республикасының Заңында көзделген анықтамаға жататын ойын мекемелерінде құмар ойындарға және (немесе) бәс тігуге қатысу, сол сияқты құмар ойындарға және (немесе) бәс тігуге сол үшін бөлінбеген орындарда қатысу немесе телекоммуникация желілерін, оның ішінде Интернет желісін пайдалану арқылы өткізілетін құмар ойындарға және (немесе) бәс тігуге қатысу бойынша сыбайлас жемқорлыққа  қарсы шектеуді бұзушылыққа жол бермеуге бағытталған профилактикалық жұмыстарды жүргізумақсатында «Ойынқұмарлық пен лудоманияның алдын алу»тақырыбында лекция өтті.  Дәріс берушілер болып «Komekcenter» өкілдері сөз сөйледі:  Джемантаев Д.М. – гештальт тәсілінде жұмыс істейтін психолог;  Абрамова Д.И. – аддиктолог, тәуелділіктермен жұмыс істеу және соза тәуелді мінез-құлықты түзету маманы.  Дәріс берушілер«Лудомания», оның себептері және тәуелділік стадиялары ұғымдарына тоқталды.  Департамент қызметкерлері өздерін қызықтыратын сұрақтарға жауап алды.  Сондай-ақ, есептік кезенде Қазақстан Республикасының «Сыбайлас жемқорлыққа қарсы іс-қимыл туралы» Заңының 12-бабының 1-тармағының 6-тармақшасымен көзделген сыбайлас жемқорлыққа қарсы шектеуді сақтау мақсатында **601** мемлекеттік қызметші құмар ойындары мен бәс тігулерге қатысудан «eGov mobile» мобильді қосымшасына өтініш беру арқылы өзін-өзі шектеу шарасын өткізді. |
| 2.8. | Мемлекеттік қызметшілердің деструктивті діни ағымдардың қызметіне араласуын болдырмауға бағытталған профилактикалық жұмыстар жүргізу | Жарты жылда  бір рет | Есептік кезенде, мемлекеттік қызметшілердің деструктивті діни ағымдардың қызметіне араласуын болдырмауға бағытталған профилактикалық жұмыстар жүргізу мақсатында Діни істер басқармасына қарасты «Qamqor Astana» қоғамдық қорының теологы қатысуымен «Діни экстемизм мен терроризм көріністерінің алдын алу» тақырыбында 4 (төрт) түсіндірме жұмыс өткізілді, бұл іс-шараға 156 қызметкерлер қамтылды.  Сондай-ақ, іс-шара қазан айына жоспарланған. |
| 2.9. | Мемлекеттік қызметшілердің қоғамдық орындарда алкогольдік және есірткілік, және (немесе) уытқұмарлық масаң күйде болуының алдын алу және оған жол бермеу бойынша профилактикалық жұмыс жүргізу, есірткі құралдардың, психотроптық заттарды, олардың аналогтарын, прекурсорларды медициналық емес мақсатта тұтыну, көлік құралын алкогольдік және (немесе) есірткілік, және (немесе) уытқұмарлық масаң күйде басқарудың алдын алу мақсатында профилактикалық жұмыстар жүргізу | Жарты жылда  бір рет | Есептік кезенде:  2025 жылғы 22 мамырда Есіл ауданы бойынша Мемлекеттік кірістер басқармасында Астана қаласы бойынша полиция Департаментінің Есіл ауданы бойынша полиция басқармасының жергілікті полиция қызметінің қатысуымен семинар өткізілді.  2025 жылғы 03 маусымда Нұра ауданы бойынша Мемлекеттік кірістер басқармасында Астана қаласы бойынша полиция Департаменті өкілінің  қатысуымен оқу өткізілді.  2025 жылғы 16 маусымда Байқоңыр ауданы бойынша Мемлекеттік кірістер басқармасында Астана қаласы бойынша полиция Департаментінің Сарыарқа ауданы бойынша полиция басқармасының жергілікті полиция қызметінің қатысуымен тренинг өткізілді. |
| 2.10. | Мемлекеттік органдарда әйелдерге қатысты кемсітушіліктен және жыныстық қудалауды болдырмау мақсатында профилактикалық жұмыстар жүргізу | Жарты жылда  бір рет |  |
| **3. Қызметтік әдеп нормаларының сақталуын *(бұзушылықтарға шаралар қабылдамау жағдайларын)* талдау,**  **мониторингтеу және бақылау іс-шаралары** | | | |
| 3.1. | Мемлекеттік әкімшілік қызметшілерге қатысты олардың әкімшілік жауаптылыққа *(«Әкімшілік құқық бұзушылық туралы» Кодексінің қоғамдық тәртiп пен имандылыққа қол сұғатын әкiмшiлiк құқық бұзушылықтарға қатысты келесі баптары бойынша 434, 439, 440, 441, 443, 444, 446, 449, 450, 482, 490, 608, 613)* тартылуы жағдайына мониторинг жүргізіп, оның нәтижелері бойынша қызметтік әдеп нормаларын бұзу фактілері анықталған жағдайда, тиісті қызметшілердің тәртіптік жауаптылығын қарау немесе профилактикалық жұмыс жүргізу бойынша шара қолдану | Тоқсан сайын | Мемлекеттік әкімшілік қызметшілерге қатысты олардың әкімшілік жауаптылыққа тоқсан сайын мониторинг жүргізіледі.  Есептік кезенде, мониторинг жүргізу кезінде Департаменттің «Әуежай-Астана» кеден бекетінің бас маманы А.Х.Эшметовтың - Жергілікті атқарушы орган алкогольдік ішімдіктерді құйып сатуға рұқсат еткен сауда және қоғамдық тамақтандыру ұйымдарынан басқа, көшелерде және басқа да қоғамдық орындарда алкогольдік ішімдіктерді ішу немесе қоғамдық орындарға адамның қадір-қасиетін және қоғамдық имандылықты қорлайтын масаң күйде келу әкімшілік жауаптылыққа 440-бап 1-бөлігі бойынша тартылғаны анықталды.  Оның, қызметтік әдеп нормаларын бұзу бойынша тәртіптік жауапкершілігі қарау үстінде. |
| 3.2. | Мемлекеттік қызметшілердің қызметтік әдеп нормаларын бұзғаны не мемлекеттік қызметке кір келтіретін терiс қылық жасағаны үшін тәртіптік жауаптылыққа тартылуы фактілеріне мониторинг жүргізіп, құқық бұзушылықтар жасауға ықпал ететін себептер мен жағдайларға мониторинг жүргізу | Тоқсан сайын | Мемлекеттік қызметшілердің қызметтік әдеп нормаларын бұзғаны не мемлекеттік қызметке кір келтіретін терiс қылық жасағаны үшін тәртіптік жауаптылыққа тартылуы фактілеріне мониторинг, құқық бұзушылықтар жасауға ықпал ететін себептер мен жағдайларға талдау тоқсан сайын жүргізіледі.  Есептік кезеңде, мемлекеттік қызметке кір келтіретін тәртіптік теріс қылық және әдеп нормаларын бұзған үшін тәртіптік жазаға тартылғандар жоқ. |
| 3.3. | Мемлекеттік қызметшілердің қызметтік әдепті бұзуына қатысты бұқаралық ақпарат құралдары мен әлеуметтік желілердегі жарияланымдарға мониторинг жүргізу және оның нәтижелері бойынша ден қою жұмыстарын ұйымдастыру | Үнемі | Қызметшілерге қатысты БАҚ-тағы басылымдар және әлеуметтік желілерде тұрақты негізде мониторинг жүргізіледі. |
| **4. Азаматтық қоғам институттарымен және мемлекеттік органдармен  өзара іс-қимыл жасау іс-шаралары** | | | |
| 4.1. | Азаматтық қоғам және бұқаралық ақпарат құралдары өкілдері үшін «Ашық есік күні» науқанын өткізуді ұйымдастыру | Қажет болған жағдайда | Қазақстан Республикасы Үкіметінің әртүрлі нысаналы топтары деңгейінде декомпозициямен ақпараттық жұмыс жүргізу жөніндегі іс-шаралар жоспарын орындау мақсатында жоғарғы оқу орындарының студенттеріне Мемлекеттік кірістер органдарының қызметімен таныстыру мақсатында сыбайлас жемқорлыққа «мүлдем төзбеушілікке» қабылданып жатқан шаралар бойынша «Ашық есік күні» өткізілді:  11.04.2025ж. – Байқоңыр ауданы бойынша Мемлекеттік кірістер басқармасында;  19.05.2025ж. - Сарыарқа ауданы бойынша Мемлекеттік кірістер басқармасында;  20.05.2025ж. – Астана қ. бойынша Мемлекеттік кірістер департаментінде;  21.05.2025ж. – Есіл ауданы бойынша Мемлекеттік кірістер басқармасында;  28.05.2025ж. – Алматы ауданы, Сарайшық ауданы, Нұра ауданы бойынша Мемлекеттік кірістер басқармасында. |
| 4.2. | Мемлекеттік қызметтің оң имиджін нығайтуға бағдарланған мемлекеттік қызметшілердің «мінсіз беделінің» мысалдарын қоғам арасында кеңінен насихаттау | Үнемі | Мемлекеттік қызметтің оң имиджін нығайту мақсатында (astana\_mkd\_dgd\_astana) әлеуметтік желісінде, «Ірі жоспар» айдарында Мемлекеттік кірістер органдар жүйесінің дамуына елеулі үлес қосқан қызметкерлер туралы жарияланымдар орналастырылады.  Есептік кезенде, кедендік бақылау басқармасының бас маманы Е.М. Смагулов, тарифтік реттеу басқармасының бас маманы А.С. Абденова, «Әуежай-Астана» кеден бекетінің бас маманы Ж.М.Калиева туралы жарияланымдар орналастырылды. |
| **5. Мемлекеттік қызметшілердің құқықтары мен заңды мүдделерін қорғауға**  **және қалпына келтіруге бағытталған іс-шаралар** | | | |
| 5.1. | Мемлекеттік органда мемлекеттік қызметшілердің әлеуметтік кепілдіктерінің сақталуы бойынша сауалнама және мониторинг жүргізу *(мәселен,*  *еңбекақы,*  *бонустар,*  *материалдық көмек, жыл сайынғы еңбек демалысы, іссапар шығындары,*  *мемлекеттік органда жойылу (тарату), қайта ұйымдастыру, басқару құрылымын өзгерту және штат санын қысқарту түріндегі өзгерістер,*  *қызметші қайтыс болған жағдайдағы*  *бiржолғы жәрдемақы,*  *ауылдық елді мекендерде жұмыс істейтін және тұратын мемлекеттік қызметшілерге заңнамада көзделген қосымша әлеуметтік қолдау шаралары және т.б.)* және оның нәтижелері бойынша ден қою жұмыстарын ұйымдастыру | Жыл ішінде 2 рет, маусым және желтоқсан айларында | Маусым айында 566 мемлекеттік қызметші қатысуымен әлеуметтік кепілдіктерінің сақталуы бойынша сауалнама өткізілді.  Талдау қорытыңдысы бойынша бұзушылықтар анықталған жоқ. |
| 5.2. | Қызметтік әдепті бұзғаны үшін мемлекеттік қызметшілерді тәртіптік жауаптылыққа тартудың мәніне жасалған талдау қорытындысы бойынша мемлекеттік қызметшілердің құқықтары мен заңды мүдделері бұзылу жағдайлары бойынша басшылыққа тиісті ұсыныстар енгізу | 2025 ж.  қазан айында |  |
| **6. Ұжымда жалпы қабылданған моральдық-әдептілік нормаларына сәйкес келетін  өзара қарым-қатынас мәдениетін қалыптастыруға жәрдемдесу іс-шаралары** | | | |
| 6.1. | Ұжымда жағымды атмосфера құру үшін әдептілік құндылықтарын дәріптеу бойынша іс-шараларды ұйымдастыру | Жыл бойы | Тоқсан сайын мемлекеттік қызметшілер арасында ұжымда моральдық-психологиялық ахуал қалыптастыру бойынша анонимдік сауалнама жүргізіледі.  Есептік кезенде аудандық Мемлекеттік кірістер басқармаларының жеке құрамы арасында анонимді сауалнама өткізілді, сауалнамада 253 мемлекеттік қызметші қатысты.  Сауалнама қөрытыңдысы ұжымдарда моральдық-психологиялық ахуал тұрақты, қызметкерлерде достық, әдепті қарым-қатынасты көрсетті. |
| 6.2. | Ұжымдағы қарым-қатынас мәдениетінің деңгейін бағалау және оны жақсартуды анықтау үшін сауалнама жүргізуді ұйымдастыру | Тоқсан сайын | Есептік кезенде аудандық Мемлекеттік кірістер басқармаларының жеке құрамы арасында сауалнама жүргізілді, талдау қорытыңдысы бойынша қарым-қатынас мәдениетінің ең аз дамыған деңгейі 3,07% құрады. |
| 6.3. | Мемлекеттік органның оң имиджін және ұжымда жағымды ахуал қалыптастыруға елеулі үлес қосқан адамдарды көтермелеу жөнінде құрылымдық бөлімше басшыларына ұсынымдар енгізу | Мереке күндеріне орай | 23 маусым - Мемлекеттік қызметшілер күніне 3 мемлекеттік қызметші ҚР Мемлекеттік қызмет істері Агенттігінің Астана қаласы бойынша департаменті басшысының Алғыс хатымен көтермеленді (Смаилов Е.А., Темир Б.Н., Уразалин М.Т.). |
| 6.4. | Жеке және заңды тұлғалардан, сонымен қатар мемлекеттік қызметшілерден келіп түскен арыз-шағымдардың себептеріне талдау жасау және оның қорытындысы бойынша басшылыққа ұсыныс енгізу | Жарты жылда  бір рет | Мамыр айында жеке және заңды тұлғалардан келіп түскен арыз-шағымдарына талдау жасалынды.  Барлығы тіркелген жолданым – 19214.  Шағымдардағы мәселенің сипаты – олар салықтық әкімшілендіру, кедендік әкімшілендіру, мемлекеттік қызмет көрсету, банкроттық рәсімдері мәселелері. Талдау нәтижесі бойынша аналитикалық анықтама құрастырылып Департаменттің барлық құрылымдық бөлімшелеріне және аумақтық Мемлекеттік кірістер органдарына жолданды. |